b'\n_START_ARTICLE_\nGenuttrykk\n_START_SECTION_\nM\xc3\xa5ling av genuttrykk\n_START_PARAGRAPH_\nUttrykket til mange gener reguleres ogs\xc3\xa5 etter at transkripsjonen til protein er gjennomf\xc3\xb8rt, og en \xc3\xb8kning i konsentrasjonen av mRNA er derfor ikke ensbetydende med \xc3\xb8kt genuttrykk. Like fullt m\xc3\xa5les ofte mRNA-konsentrasjonene. Dette gj\xc3\xb8res som regel ved hjelp av Northern blotting, qPCR (quantitative real-time polymerase chain reaction) eller DNA mikromatriser. Dersom man kun er interessert i noen f\xc3\xa5 bestemte gener kan man bruke Northern blot eller qPCR, mens mikromatrisene viser genuttrykket for alle genene til en organisme p\xc3\xa5 en gang. De to siste teknologiene sies \xc3\xa5 kunne gi absolutte tall for mengde mRNA, selv om de ikke vil kunne gi et eksakt tall for antall kopier av de forskjellige molekylene i cellen.'